Zāle (grupa)
Šis raksts ir par mūzikas grupu. Par citām jēdziena Zāle nozīmēm skatīt nozīmju atdalīšanas lapu. Zāle ir 2013. gada beigās izveidota latviešu mūsdienu tautas mūzikas un indie folk grupa. Grupa līdz šim izdevusi 3 albumus — 2015. gadā „Viņa”, par ko 2016. gadā kategorijās „Labākais tautas vai pasaules mūzikas albums” un „Labākais albums” bija nominēta Latvijas Mūzikas ierakstu gada balvai „Zelta mikrofons 2015”, no kurām kategorijā „Labākais tautas vai pasaules mūzikas albums” balvu arī saņēma, 2016. gadā — „Viņš”, kas 2017. gadā kategorijā „Labākais tautas vai pasaules mūzikas albums” bija nominēts balvai „Zelta mikrofons 2016” un 2023. gadā albumu "Sniegs".